
ПРОФЕСИОНАЛНА ГИМНАЗИЯ ПО ФРИЗЬОРСТВО И РЕСТОРАНТЬОРСТВО

4400, Гр. Пазарджик,  ул. „ Граф Игнатиев “ № 3а, тел.0893410593

e-mail: 1303344@edu.mon.bg, www.pgfr-pz.com



Утвърждавам…………..
Янка Денчева

Директор на ПГФР, гр. Пазарджик

ВЪТРЕШНИ  ПРАВИЛА  
ЗА  РАБОТНАТА ЗАПЛАТА

НА ПРОФЕСИОНАЛНА ГИМНАЗИЯ ПО ФРИЗЬОРСТВО И РЕСТОРАНТЬОРСТВО, 
 ГРАД ПАЗАРДЖИК
І. ОБЩИ ПОЛОЖЕНИЯ ЗА ОРГАНИЗАЦИЯ НА  РАБОТНАТА ЗАПЛАТА.

Чл. 1. /1 /.  Настоящите Вътрешни правила за работна заплата са вътрешен акт и уреждат  структурата и организацията на  работната заплата в ПГФР-гр. Пазарджик, по смисъла на чл. 37 от КТ. 

/ 2 /.   Вътрешните правила са разработени на основание : 

1. Наредба за структурата и организацията на работната заплата.
2. Закон на предучилищното и училищното образование.
3. Наредба № 4 от 20.04.2017 г.  за нормиране и заплащане на труда.
4. Кодекса на труда.
5. Закон за Държавният бюджет.
6. ПМС за изпълнение на Закона за Държавният бюджет.
7. Закон за бюджета на Държавното обществено осигуряване.
8. Колективен трудов договор за системата на предучилищното и училищното образование.
9. Както и всички  други нормативни  актове, уреждащи въпроси, свързани с работната заплата и нейната организация.

 / 3 /. Вътрешните правила за работната заплата се  утвърждават от директора, включително, допълненията и измененията по тях и не могат да противоречат на  нормативните актове и на условията, договорени в колективния трудов договор и задължително се включват:

· общи положения за организацията на работната заплата в предприятието;

· определяне и разпределение на средствата за работна заплата;

· определяне на минимални стойности или диапазони на основните заплати по длъжностни нива;

· редът и начинът за определяне на допълнителните трудови възнаграждения;

· други елементи.

Чл. 2. / 1 /. В настоящите Вътрешни правила за работната заплата са включени :  

1. общи положения за организацията на работната заплата в ПГФР, гр. Пазарджик;

2. определяне и разпределение на средствата за работна заплата;                                             

3. определяне на минимални стойности на основните заплати по длъжностни нива;                                                       

4. редът и начинът за определяне и изменение на допълнителните трудови 
възнаграждения ;

5. групиране на длъжностите по длъжностни нива и квалификационно-образователни

 изисквания;

6. правила и процедури за определяне и изменение на основните работни заплати;

7. системи на заплащане на  труда;

8. правила и процедури за оценяване на трудовото  изпълнение;

9. правила  и процедури за определяне на индивидуалните работни заплати;

10. редът за събиране, обработване, съхраняване и използване на информация и 

документи, необходими за изчисляване на полагащите се брутни възнаграждения; 

11. редът и начинът за изплащане на работната заплата; 
Чл. 3 . Съдържанието на основните елементи на настоящите правила определят: 

1. Редът и  условията за формиране и разпределение на средствата за РЗ.

2. Редът и условията за изплащане на работните заплати.
3. Редът и условията за определяне и изменение на основните месечни работни заплати по трудов договор.
4. Видовете и размерите на допълнителните и други трудови възнаграждения и условията за тяхното получаване.
5. Редът и начинът за определяне и изменение на допълнителните и други възнаграждения.
6. Условията за получаване на парични награди.

7. Редът и начинът за допълване, изменение и утвърждаване на ВПРЗ в ПГФР-гр. Пазарджик.
ІІ. ФОРМИРАНЕ И РАЗПРЕДЕЛЕНИЕ НА РАБОТНАТА ЗАПЛАТА.
Чл. 4. /1/ . Годишният размер на средствата за работната заплата се формира на основата  на разчетената с бюджета численост и  утвърдените средства за работна заплата  по бюджета на ПГФР, гр. Пазарджик за съответната година.

 / 2/ . Средствата за РЗ, определени по реда на ал. 1 се използват за формирането и изплащането на брутната работна заплата на персонала, която се състои от :

· Основна месечна заплата по трудов договор , определена съгласно действащите нормативни  актове и прилаганата система на заплащане.
· ДТВ по КТ,  КТД , други нормативни актове и определените с тези правила.
· Възнагражденията за платен годишен отпуск или други видове платен отпуск, заплащан от средствата за работни заплати.
· Обезщетения по КТ, в това число и договорени в индивидуалните трудови договори и КТД.

Чл.5 .  Формираните съгласно действащите нормативни документи в системата на училищното образование месечни индивидуални работни  заплати, както и полагащите се съгласно закон, индивидуален трудов договор или  тези правила допълнителни трудови възнаграждения, се изплащат на две части, както следва :            

· Аванс  -  до  15-то число на текущия  месец    
· Заплата  -  до  последно число на текущия  месец

Чл. 6. / 1 / . Определянето на работната заплата е в съответствие с Наредба № 4 от 2017 г. за нормиране и заплащане на труда. С нея се уреждат  условията и редът за определяне на основните и  индивидуални месечни работни заплати на персонала в средното образование,  който се дели на педагогически специалисти  и  служители и работници /непедагогически персонал/.    

/  2  /. В групата на педагогическите специалисти се включват следните длъжности:
  1. Педагогически специалисти с ръководни  функции – директор, заместник-директор, учебна дейност.
  2. Учителите, които изпълняват норма преподавателска работа, са педагогически специалисти.

/3  / . В групата на непедагогическия  персонал се включват :

І. Длъжности  изискващи квалификация и образователен ценз :

А.Специалисти с ръководни функции :

1. Главен счетоводител  с висше образование и придобита образователно-квалификационна степен “магистър” или “бакалавър”, специалист с присъдена квалификационна степен “ професионален бакалавър ” или специалист със средно икономическо образование и изискуемия, съгласно Закона за счетоводството трудов стаж по специалността.
Б. Административен персонал: касиер-домакин , ЗАС със средно образование , средно с квалификация и средно професионално/средно специално/ 
В. Помощно-обслужващ персонал – огняр със средно образование.

ІІ . Длъжности  неизискващи професионална квалификация 
1. Образователен медиатор
2. Работници – чистач.
Чл. 7 . Системите на заплащане на труда  са :

1. За педагогическите специалисти –в зависимост от годишната норма преподавателска заетост, определена със Списък-образец № 1, съгласно Наредба № 4/ 20.04.2017 г. за нормиране и заплащане на труда и други задължения, определени с индивидуалния трудов договор.

2.  За непедагогическия персонал –определени с индивидуалния трудов договор.                        

Чл. 8 . /1/.  Директорът на училището, прилагащо системата на делегираните бюджети, самостоятелно определя числеността на персонала,  индивидуалните основни заплати и средната месечна  брутна работна заплата на персонала, прилагайки действащите нормативни документи, договореностите в Колективните договори, приети на национално ниво и/или в училището, настоящите правила и съобразно възможностите на бюджета, като изготвя и утвърждава длъжностно щатно разписание  и поименно щатно разписание по длъжности и  работни заплати  на персонала.

 / 2 /. Длъжностното разписание на персонала се утвърждава при изготвяне и актуализация на Списък- образец № 1, промяна в изискванията за заемане на длъжността или при промяна  числеността на персонала.
 / 3 /.  Поименното разписание на длъжностите се изготвя и утвърждава при всяка една промяна на работната заплата със  законов нормативен акт , при изготвяне и актуализация на Списък –образец  №1 , промяна числеността на непедагогическия и педагогическия персонал , промяна в изискванията за заемане на длъжността.           

Чл. 9.  Средствата за работна заплата за съответен период, се използват за                                 определяне и изплащане на : 

1. Основни месечни работни заплати на заетите по трудов договор.
2. Допълнителни трудови възнаграждения  с: 
 2.1.  постоянен характер:
· за придобит трудов стаж и професионален опит;

· за професионално-квалификационна степен, свързана с изпълняваната работа.
2.2. временен характер:
· за изпълнение на учебни часове над минималната норма задължителна преподавателска работа /лекторски часове / на педагогическия персонал, ако не са отчетени при определяне на основната работна заплата;

· извънреден труд ; 
· за водене на задължителна документация , за консултиране на родители и ученици  от  класните ръководители; 
· работещи  с ученици със специални образователни потребности .

· оценяване на текстова писмена работа и тест с избираеми и/или свободни отговори;
· за изпитване на един ученик в задочна, кореспондентска, индивидуална и  самостоятелна форма на обучение; 

· провеждане на консултации със задочници ;
· за провеждане на държавен изпит по практика за придобиване на степен на професионална квалификация по  специалността;

· за проверка на една писмена работа от държавен изпит по теория за придобиване степен на професионална квалификация по специалност   или професия ;

· за заместване на отсъстващ учител

· за постигнати резултати от труда през учебната година, съгласно раздел V. Условия и ред за определяне на ДТВ за постигнати резултати от труда на педагогическите специалисти от Наредба № 4 от 20. 04. 2017 г. за нормиране и заплащане на труда ;

· заплащане за официални празници или началото на учебната година – до три пъти годишно;
· за наставничество – подпомагане на новоназначен учител за срок до една учебна година;

· за участие в екипи за съвместна работа на институциите по обхващането и задържането в образователната система на деца и ученици в задължителна училищна възраст.
3. Възнаграждения за платен годишен отпуск или друг вид платен отпуск, заплащани от средствата за заплати, договорени с индивидуалния трудов договор.

4. Обезщетения по Кодекса на труда, в т. ч. договорени в индивидуалните трудови договори на работниците и служителите.

5. Парични награди за постигнати резултати през учебната година на ученици, учители,  служители и работници определени с тези ВПРЗ.          

Чл. 10 . Структурата на РЗ включва брутна работна заплата и основна работна заплата.

Чл. 11. /1/ . Основната работна заплата е възнаграждение за изпълнението на определените  трудови задачи, задължения и отговорности, присъщи за съответното работно място или длъжност, в съответствие с приетите стандарти за количество и качество на труда и времетраенето на извършваната работа. При прилагането на отделните форми и системи на заплащане на труда, тя следва да съответства на 100-процентно изпълнение на утвърдените трудови норми.

/ 2 /.  Основната работна заплата се договаря в трудовия договор между страните по трудовото правоотношение. 

Чл. 12. /1/.Размерите и/или механизмите за формиране на основните заплати на педагогическите специалисти и непедагогическия персонал с изключение на директора, се договарят в колективен трудов договор и / или от страните  по индивидуалното трудово правоотношение и се включват във вътрешните правила за работната заплата на ПГФР, гр.Пазарджик.

/ 2 /. В колективен трудов договор могат да се договарят и минимални основни заплати по професии и длъжности.

/ 3 /. Конкретните размери на индивидуалните основни работни заплати се договарят между директора и страните по трудово правоотношение, съобразно  колективния трудов договор, вътрешните правила за работната заплата и въз основа на определените годишни средства за заплати в рамките  на утвърдения бюджет и се определят с  индивидуалният трудов договор.  

Чл. 13 . Редът и начинът за определяне на месечните работни заплати на педагогическите специалисти и непедагогическия персонал се уреждат с  Наредба № 4 от 20. 04. 2017 г. за нормиране и заплащане на труда и Приложението към нея и КТД за системата на предучилищното и училищното образование.
Чл. 14. Основната месечна заплата за педагогическите специалисти е възнаграждение за изпълнението на нормата преподавателска работа и другите трудови възнаграждения, присъщи за длъжността в съответствие  с уговорената в индивидуалния трудов договор продължителност на работното време.

Чл. 15./1/ . Индивидуалните основни месечни работни заплати на педагогическите специалисти, при нормална продължителност на работното време, се договарят в размери не по-ниски от определените в Приложението към Наредба  № 4 от 20. 04. 2017 г. за нормиране и заплащане на труда /без директора/, а за директора по Приложение към Правилата за определяне на работните заплати на директорите, по длъжностни нива и Колективен трудов договор за системата на предучилищното и училищното образование.

/2/. За системата на предучилищното и училищното образование се определят минимални основни работни заплати, считано от 01.01.2024 г.,  както следва :
І.Педагогически специалисти  с ръководни функции
1.Директор                                                 2 257 лв.
2.Заместник –директор                             2 088 лв.     

ІІ.Педагогически специалисти
1.Учител                                   -                  1 853 лв.
3.Старши учител                      -                 1 911 лв.

4.Главен учител                                          1 985 лв. 
/2/ На педагогическите специалисти с намалена под минималните норми преподавателска работа, определени в Приложение № 1 от Наредба  № 4 от 20. 04. 2017 г. за нормиране и заплащане на труда, индивидуалната основна работна заплата се формира пропорционално на възложените норми преподавателска работа за съответната учебна година.
/3/ Индивидуалните основни месечни работни заплати на лицата от непедагогическия персонал при нормална продължителност на работното време се договарят в размери не по- ниски от минималната работната заплата за страната. 
Чл. 15 а. Основната месечна работна заплата на лицата, които не отговарят на изискванията за заемане на учителско място, се определя в процент към основната месечна работна заплата за "учител" с висше образование с придобита образователно-квалификационна степен "магистър" или "бакалавър" по чл. 42, ал. 1, т. 1, буква „б” от ЗВО, както следва: 

· за лица със средно професионално и средно общо образование - 90 на сто.                                

Чл. 16. За работниците и служителите от непедагогическия персонал, членове на  СИНДИКАТИТЕ, при нормална продължителност на работното време / чл. 136 от КТ/ се определят  следните  минималните основни месечни работни заплати:
1. За длъжности, неизискващи  образователна степен и професионална квалификация - не по- малко от минималната работна заплата за страната .    
2. За длъжностите с квалификация „огняр” – 110 % от минималната работна заплата.

3. За длъжностите  „ домакин”, „ касиер” , „ ЗАС” и подобни на тях длъжности - 115% от минималната работна заплата.

4. За длъжностите „библиотекар”, „счетоводител” и „главен счетоводител” , членове на синдикатите –135 % от минималната работна заплата. 
5. За длъжността „образователен медиатор“ –  105 % от минималната работна заплата

/3/.Договореностите по т. 2,3,4 се прилагат за служители със съответната професионална квалификация.
Чл. 17. Основната работна месечна заплата на директора се определя съгласно Правила за определяне на работните заплати на директорите, утвърдени със заповед  на министъра на образованието и науката. 
Чл. 18. / 1 /. Изменения на основните месечни заплати се извършва при:

1. Промяна с нормативен акт на основна заплата  за заеманата длъжност.

2. Промяна в длъжностната характеристика, която може да включва преназначаване на друга длъжност и/или включване на допълнителни отговорности.
3. Промяна на индивидуалната норма преподавателска  работа.
4. Промяна на образователната степен, личната квалификация или друга характеристика, диференцираща основната заплата.
5. В други случаи, при спазване разпоредбите на чл. 118, ал. 3 и чл. 119 от КТ.
Чл. 19 ./1 /. Увеличение на индивидуалните основни работни заплати над определените минимални в Приложението от Наредба № 4 от 20. 04. 2017 г. за нормиране и заплащане на труда, могат да се договарят между страните при промяна в характеристиката на заетото лице по отношение на някои от критериите, диференциращи основните заплати и при прилагане на политика на увеличение на заплатите в училището.

Чл. 20 . При промяната се спазва следната процедура:

1. За всяко изменение /увеличение/ на основната месечна заплата се изготвя допълнително споразумение, подписано от съответния учител, служител или работник и директора.
ІІІ.  ДОПЪЛНИТЕЛНИ И ДРУГИ  ТРУДОВИ ВЪЗНАГРАЖДЕНИЯ.
Чл. 21. / 1 / Допълнителните трудови възнаграждения  са :                        

1. Определените  с Наредба № 4 от 20. 04. 2017 г. за нормиране и заплащане на труда, вътрешните правила или с друг нормативен акт възнаграждения, които се изплащат задължително.
 2. Договорените с индивидуален и/или с колективен трудов договор възнаграждения, които се изплащат според договорените условия.      

Чл. 22. Допълнителни и други трудови възнаграждения на директорите.

/1/. Допълнителни трудови възнаграждения на директора се определят съгласно Правилата за определяна на работната заплата на директора и ако има основание за получаването им.
Чл. 23 . Размерите на допълнителните трудови възнаграждения на директорите  с непостоянен характер се определят със заповед на Началника на РУО, гр. Пазарджик.

Чл. 24. Педагогическите специалисти и непедагогическият персонал, работещи по трудово правоотношение, получават допълнителни възнаграждения както следва:
/1/. За придобит трудов стаж и професионален опит в размер на 1 % от основното месечно трудово възнаграждение.  
/2./ При определяне  на допълнителното трудово възнаграждение за придобит трудов стаж и професионален опит, работодателят  отчита и трудовият стаж на работника и служителя, придобит в друго предприятие по смисъла на § 1. т. 2 от допълнителните разпоредби на КТ , на същата, сходна или със същия характер работа, длъжност или професия.
/3./  Допълнителното трудово възнаграждение за трудов стаж и професионален опит се заплаща за действително отработено време в рамките на съответната месечна продължителност на работното време само по основното трудово правоотношение, при непълно работно време- по всеки отделен трудов договор, до допълването им до съответната месечна продължителност на работното време .

/4/. При определяне продължителността на трудовия стаж и професионален опит, за които се заплаща допълнително трудово възнаграждение по ал.1, се зачита изцяло за придобит трудов стаж и професионален опит  по смисъла на Наредбата за структурата и организацията на работната заплата придобития трудов стаж до  01 юли 2007 година по трудово и служебно правоотношение. 
/5/. Зачита се трудовият стаж, придобит след 01 юли 2007 год. в друго предприятие на сходна или със същия характер работа или професия , съгласно чл.12,ал.4 от Наредбата за структура и организация на работната заплата и чл.25  от КТД , както следва:

1. За педагогическия персонал – в съответствие с чл.19 ал.1-4 от Наредба за пенсиите и осигурителен стаж,както и в други отрасли и дейности по специалността от висшето образование с придобита образователно-квалификационна степен „ магистър” или ”бакалавър” и „професионален бакалавър по…” , която ползва като учител.
2. За непедагогическия персонал – съгласно Националната класификация на професиите и длъжностите в Република  България.

Чл. 25. За положения извънреден труд се заплаща увеличение в минималните размери по реда на чл. 262 от КТ .Увеличението се изчислява на базата на основната заплата и допълнителните трудови възнаграждения с постоянен характер на работника или служителя по индивидуалният трудов договор, освен ако е договорено  друго.
Чл. 26. /1/ . За професионално-квалификационна степен, свързана с изпълняваната работа, не по-малко от минимално определените в КТД :

            1. За  І-ва  ПКС; -          98.00 лв.

            2. За  ІІ-ра ПКС. -         76.00 лв.         

            3. За  ІІІ-та ПКС.-         54.00 лв.

            4. За  ІV-та ПКС.-         38.00 лв.

            5. За   V-та ПКС -         33.00 лв.

/2/ . Когато има правно основание за плащане едновременно на допълнително трудово възнаграждение по горната ал. 1, на лицето се заплаща по-благоприятното допълнително трудово възнаграждение.

/3/. На работещи с ученици със специални образователни потребности – в размер на  35,00 лв. месечно. Възнаграждението е изплаща само за действително отработено време през периода на учебните занятия.

/4/ . Наставничеството на учители се заплаща в размер на 65 лева месечно на наставниците за срок до една година.

Чл. 27./1/. За изпълнение на учебни часове над минималната норма задължителна преподавателска работа, ако те не са отчетени при определянето на основната работна заплата, се заплаща както следва :

1. За учител с висше образование с придобита образователно квалификационна степен “магистър”или “бакалавър”– 10,20 лв.
2. За учител притежаващ професионална квалификация „учител“, но не отговарящ на изискването за заемане на конкретната длъжност    -  8,40 лв.
3. За учител със средно образование -  7,50 лв.                                                                         
Чл. 28. /1/.  За консултиране на родители и ученици и водене на задължителната училищната документация на съответната паралелка в дневна форма на обучение на класните ръководители се изплаща допълнително трудово възнаграждение в размер на 50.00 лв. месечно. 
/2/. Дейностите по ал.1 се извършват  45 минути извън седмичното разписание на учебните занятия по график, утвърден от директора. Възнаграждението се изплаща само през времето на учебните занятия.

Чл.29. На учители, водещи документацията на ученици в задочна или самостоятелна форма на обучение в размер на 65 лв. годишно.
Чл. 29 а./1/. На учители, които извършват дейности по ИКТ и не са ръководители на компютърни кабинети, на които е възложено обработката на задължителната електронна документация се изплаща допълнително трудово възнаграждение в размер на 33 лв. месечно.

/2/. Възнаграждението по т. 1 се изплаща само за периода на учебните занятия.
Чл. 30. На педагогическите специалисти, извършващи допълнителна работа извън преките си задължения, се заплаща допълнително възнаграждение като лекторски часове, регламентирано с настоящите правила , както следва:

1.За проверка на изпитни материали от национално външно оценяване, състезание и олимпиада :

а/ за текстова писмена работа – 0,3 часа

б/ за тест и избираеми  и/или свободни  отговори- 0,1 часа

2. За изпитване на един ученик във формите на задочно, дистанционно, индивидуално и самостоятелно обучение и за провеждане на приравнителни изпити:

а/ председател на комисия  -  0,3 часа

б/ член на комисия               -  0,2 часа

3. Провеждане на консултации със задочници -  1 час.

4. При провеждане на държавен изпит по практика за придобиване степен на професионална квалификация – за комисията за провеждане и оценяване на изпита – част по практика на професията, както следва: 
а/ председател на комисия   -  0,4 лекторски часа на ученик
б/ член на комисия                -  0,2 лекторски часа на ученик
5. Проверка на една писмена работа на ученик от държавен изпит по теория на професията за при-добиване на професионална квалификация по специалност – за всеки член на комисията по 0,5  лекторски часа .
Чл. 30 а. Средствата за допълнително трудово възнаграждение за постигнати резултати от труда през учебната година на педагогическите специалисти се планират в рамките на бюджета на училището в размер не по- малко от 4,2 % и не повече от 5 % от годишния размер на средствата за работни заплати на педагогическите специалисти.
Чл. 30 б. /1/. На непедагогическия персонал се изплаща допълнително трудово възнаграждение за постигнати резултати от труда по критерии и показатели, разработени от училището и приети на общо събрание (Приложение 1). Средствата за това ДТВ се планират в рамките на бюджета на училището в размер не по- малко от 2,5 % и не повече от 3 % от годишния размер на средствата за работни заплати на непедагогическия персонал.
Чл. 31. /1/. Допълнително трудово възнаграждение за официални празници за Деня на българската просвета и култура и славянската писменост, за Коледа/ и Началото на учебната година  -  до три пъти годишно в рамките на утвърдения годишен бюджет, в размер както следва:
1. За 24-ти май- за всички категории персонал до 600,00 лв.

2. За Началото на учебната година- за всички категории персонал до 600,00 лв.

3.За  Коледа- за всички категории персонал до 600,00 лв.
/2/. Допълнителното трудово възнаграждение се получава в пълен размер

при отработени минимум месеци, както следва:

1. За деня на българската просвета и култура и славянската писменост- 4-ри месеца

2. За началото на учебната година    -  8 /осем/ месеца

3. За Коледа                                         - 11/единадесет месеца/
/3/. Когато времето е отработено при различни работодатели в системата на училищното образование, допълнителното трудово възнаграждение се определя пропорционално на отработеното време след представен документ за действително отработено време при предишен работодател.
/4/ . Допълнителното възнаграждение се определя пропорционално на отработените дни, когато отработеното време е по- малко от предвидените месеци за посочените по-горе периоди. Отработеното време не може да бъде по-малко от един месец.

/5/ . При определяне на отработеното време се включват всички ползвани законно- установени платени отпуски, с изключение на отпуска за отглеждане на  малко дете до 2 годишна възраст, съгласно чл. 164 от КТ. Когато лицето работи едновременно по основно и по допълнително правоотношение/при условията на чл.110 и 111 от КТ / това допълнително възнаграждение се получава само по основното трудово правоотношение.

/6/ . Лицата, които работят при непълно работно време с продължителност 4 /четири/ часа, получават 50 % от допълнителното трудово възнаграждение, полагащо се за съответната длъжност.
/7/. Размерът на допълнителното трудово възнаграждение по чл. 31, ал.1, т. 1, т. 2 и т. 3 се намалява с 0,75 в случай, че има наложено дисциплинарно наказание на лицето по чл. 188, т. 1 от Кодекса на труда до изтичане на срока на наказанието. 
/8/. Нямат право на допълнително трудово възнаграждение лицата на които е наложено дисциплинарно наказание по чл.188, т. 2  от КТ.

Чл. 31 а. /1/. Разпределяне на средствата за работа с ученици от уязвими групи.

1. Годишният размер на средствата за финансиране за работа с ученици от уязвими групи се предоставят на училището след подадена информация в НЕИСПУО от работните карти „Характеристика на средата - образователното ниво и трудовата заетост на семейството" за не по-малко от 80 на сто от учениците.

2. Размерът на финансирането за работа с ученици от уязвими групи за бюджетната година за ученик се определя според групата, в която попада училището, съгласно приложение № 6 а от Наредбата за финансиране.

3. Разпределението на средствата за бюджетната година се утвърждава от министъра на образованието и науката.

4.Средствата за финансиране на работа с ученици от уязвими групи се използват за: 

а) За допълнителни трудови възнаграждения за служители, включени в екипите за обхващане и задържане в образователната система на ученици в задължителна училищна възраст - по 15 лв. за действително посещение, отразено в протокол.
б) За заплащане на допълнителни учебни часове по български език за ученици, които не владеят български език – 10,20 лв. за един проведен час.
в) За персонал, ангажиран с мерки за подпомагане на достъпа до образование и предотвратяване на риска от отпадане от системата на училищното образование на учениците от уязвими групи.

г) Допълнително трудово възнаграждение за лицето, което работи с ИСРМ– по 40 лв. на месец за периода от 01.10. до 30.06. за съответната учебна година.
д) Назначаване на образователни медиатори, социални работници и/или помощници на учителя.

/2/. Средствата за възнаграждения по т. 4  се определя съгласно действащите нормативни  актове в училищното образование, КТД  и определените с тези правила ред и условия за получаването им.
/3/. Допълнителното трудово възнаграждение по т. 4 в се изплаща на персонала в училището с изключение на директорите въз основа на оценяване за:

1. педагогическите специалисти и непедагогическия персонал - извършено по показатели и критерии към тях, разработени от комисия, определена от директора на училището и приети на общо събрание.

/4/. Оценяването по показателите и критериите към тях се извършва до 15 ноември.

/5/. Средствата за допълнително трудово възнаграждение по т. 4 в се осигуряват от получените средства за работа с ученици от уязвими групи.

/6/. Право на допълнително трудово възнаграждение по т. 4 в има персонала, който е ангажиран с мерки за подпомагане на достъпа до образование и предотвратяване на риска от отпадане от системата на училищното образование на учениците от уязвими групи.

/7/. Оценяването на персонала, ангажиран с мерки за подпомагане на достъпа до образование и предотвратяване на риска от отпадане на учениците от уязвими групи в институциите, се извършва от комисия, като председателят, членовете и техният брой се определят с решение на общото събрание.

/8/. Оценяването по ал. 3 се извършва чрез попълване на карта за всяко лице, съдържаща показателите за оценка и критериите към тях.

/9/. Картата за оценка на персонала, ангажиран с мерки за подпомагане на достъпа до образование и предотвратяване на риска от отпадане на учениците от уязвими групи се подписва от комисията и в 3-дневен срок от подписването ѝ се предоставя на оценяваното лице.

/10/. Запознаването на оценяваното лице със съдържанието на картата  по ал. 9 се удостоверява с подписа му. 

/11/. Лицата, които не са съгласни с дадената им оценка, могат да подадат писмено възражение, в което да посочат мотивите за несъгласието си с оценката. Възражението се подава до председателя на комисията по ал. 7 в срок до 3 работни дни от датата, на която оценяваният се е запознал с картата си за оценка. 

/12/. Членовете на комисията по ал. 7 са длъжни да се произнесат по възражението в 5-дневен срок от получаването му, като решението им е окончателно, за което писмено уведомяват лицето. 

/13/. Картата за оценка на персонала, ангажиран с мерки за подпомагане на достъпа до образование и предотвратяване на риска от отпадане на учениците от уязвими групи, подаденото възражение и решението по него се съхраняват в личното трудово досие на оценявания.

/14/. Размерът на допълнителното възнаграждение на персонала, ангажиран с мерки за подпомагане на достъпа до образование и предотвратяване на риска от отпадане на учениците от уязвими групи, се определя в рамките на средствата за уязвими групи, пропорционално на получения от него общ брой точки в картата за оценка спрямо общия брой точки на персонала.

/15/. Размерите на допълнителните възнаграждения по ал. 14 се определят със заповед на директора, но не по-късно от 30 ноември.

/16/. Изплащането на допълнителните възнаграждения по ал. 14 се извършва до един месец след издаване на заповедта по ал. 15.

/17/. Размерът на средствата по т. 4 д се определя ежегодно със заповед на министъра на образованието и науката, която се публикува в срок на официалната интернет страница на Министерството на образованието и науката.

Чл. 31 б  /1/. На учители ръководители на групи за занимания по интереси се заплащат възнаграждения в размер на 10,00 лева за учебен час, включително осигурителните и здравноосигурителните вноски за сметка на осигуряваното лице. 

/2/. Възнагражденията на ръководителите на заниманията по интереси се изплащат за отработен учебен час за изпълнение на дейностите по утвърдената  тематична програма. 

/3/. Изплащането на възнагражденията на ръководителите се извършва всеки месец въз основа на одобрен отчет за отработените часове за  периода, но не повече от максималния брой часове, определени в тематичната програма на извънкласната дейност.
/4/. Отчетите се изготвят от ръководителите всеки месец, подписват се и се предоставят за приемане от директора на училището.
Чл. 31 в./1/ За провеждане на допълнително обучение на ученици, които не са усвоили компетентностите, заложени в учебната програма - за 1 проведен час в следните размери:

1. За учител с висше образование с придобита образователно квалификационна степен “магистър”или “бакалавър”– 10,20 лв.

2. За учител притежаващ професионална квалификация „учител“, но не отговарящ на изискването за заемане на конкретната длъжност    -  8,40 лв.

3. За учител със средно образование -  7,50 лв.                                                                         

Чл. 31 г./1/. На екипа за управление по договор № БС33.23-2-011/21.08.2024 г. за изпълнение на дейности по проект „Културно многообразие в училище“  по приоритет 2– Реализиране на форми за развитие на интеркултурна компетентност на всички субекти в системата на предучилищното и училищното образование за позитивно образователно и интеркултурно взаимодействие се изплаща допълнително трудово възнаграждение за извършената работа по проекта.
/2/. Допълнителното трудово възнаграждение за изпълнение на задълженията на екипа за управление на проекта се определя въз основа на реално отработени и отчетени часове с часова ставка:

а/ Ръководител на проекта – 15,00 лв. за 90 часа
б/ Координатор на проекта – 15,00 лв. за 68 часа
в/ Счетоводител на проекта – 15,00 лв. за 45 часа
която включва и дължимите осигурителни вноски от работодателя.

/3/. Допълнителното трудово възнаграждение по ал. 2 на координатора, счетоводителя и техническия секретар се изплаща въз основа на представени и одобрени от ръководителя на проекта месечни отчети за реално отработени часове.
/4/. Трудово възнаграждение за изпълнение на задълженията на ръководителите на клуб „Кулинарни експерти“ и клуб „Културното многообразие в ПГФР“ по проекта се изплаща за отработени и отчетени часове за изпълнение на дейностите по утвърдена от директора програма.

/5/. Възнаграждението по ал. 4 на ръководителите на клуб „Кулинарни експерти“ и клуб „Културното многообразие в ПГФР“  по проекта е с часова ставка от 15,00 лева за 72 часа, която включва дължимите осигурителни вноски от работодателя.
/6/. Броят на отработените часове се отчита месечно с отчет за отработени часове, който се приема от ръководителя на проекта.

/7/. Трудово възнаграждение за изпълнение на задълженията на ръководителите на клуб „Многоцветни таланти“ по проекта се изплаща за отработени и отчетени часове за изпълнение на дейностите по утвърдена от директора програма.

/8/. Възнаграждението по ал. 7 на ръководителите на клуб „Многоцветни таланти“ по проекта е с часова ставка от 10,00 лева за 72 часа, която включва дължимите осигурителни вноски от работодателя.

/9/. Броят на отработените часове се отчита месечно с отчет за отработени часове, който се приема от ръководителя на проекта.

Чл. 31 д./ За провеждане на допълнително обучение на ученици, отсъствали повече от 10 /десет/ учебни дни от училище поради заболяване, за консултиране на ученици, преминали в самостоятелна форма на обучение поради здравословни причини по чл. 112, ал. 1, т. 1 от ЗПУО и при решение на Екипа за подкрепа за личностно развитие, и за провеждане на допълнително обучение по учебни предмети за компенсиране на липсата на взаимодействие на учителя с ученици, които се обучават несинхронно от разстояние в електронна среда при условията на чл. 115 а, ал. 4 от ЗПУО, се заплаща по 16 лв. за 1 проведен час.
Чл. 31 е. /1/ На екипа за управление по проект BG05SFPR001-3.001-0001 „Модернизиране на професионалното образование и обучение“, финансиран от Програма „Образование“ 2021-2027, съфинансиран от Европейския съюз се изплащат допълнителни трудови възнаграждения в размер на 9 на сто от преките разходи за Дейностите от 3 да 9 по проекта, предвидени общо за всички служители, натоварени с функции по включването, организацията, изпълнението, отчитането и контрола и/или финансово- счетоводното обслужване на дейностите по проекта.
/2/ . Възнаграждението и дължимите осигурителни плащания за сметка на осигурителя, съгласно националното законодателство се определят в рамките на административните разходи (непреките разходи) на ниво училище, определени като процент от бюджета на училището за изпълняваните дейности. 
/3/. Средствата за организация и управление на проектните дейности включват:

3.1. Разходи за възнаграждения на УЕОУ на проекта с включени осигуровки за сметка на работодателя – 95 % 

3.2.Разходи за материали и консумативи – 5 % 

3.3.Разходи за публичност – 0 %

/4/. Разпределението  на общата сума за възнаграждения между членовете на УЕОУ се определя както следва:                                               

· Ръководител  - 55 %

· Координатор – 15 %

· Счетоводител – 25  % 

/5/. Допълнителното трудово възнаграждение по ал. 4 на координатора и счетоводителя се изплаща въз основа на представени и одобрени от ръководителя на проекта отчети за извършените дейности.
/6/. На педагогическите специалисти и на лица, външни за училището, на които са възложени за изпълнение дейности по проект BG05SFPR001-3.001-0001 „Модернизиране на професионалното образование и обучение“, финансиран от Програма „Образование“ 2021-2027, съфинансиран от Европейския съюз се изплаща договореното трудово възнаграждение след изпълнение на условията, посочени в сключените допълнителни споразумения и граждански договори и при спазване на указанията за изпълнение на дейностите па проекта.

Чл. 31 ж. /1/. На екипа за организация и управление по проект BG05SFPR001-1.001-0001 „Успех за теб“, финансиран от Програма „Образование“ 2021-2027, съфинансиран от Европейския съюз се изплащат допълнителни трудови възнаграждения в размер на 9 %  от общия размер на средствата за изпълнение на проектните дейности, намален с размера на средствата за  Междуучилищни дейности.
/2/. Средствата за организация и управление на проектните дейности включват:

2.1. Разходи за възнаграждения на УЕОУ на проекта с включени осигуровки за сметка на работодателя – 95 % 

2.2.Разходи за материали и консумативи – 5 % 

3.3.Разходи за публичност – 0 %

/3/. Разпределението  на общата сума за възнаграждения между членовете на УЕОУ се определя както следва:                                               

· Ръководител  - 55 %

· Счетоводител - 40 % 
Чл. 31 з. /1/. Ръководителите на групи за допълнителни обучения по проект BG05SFPR001-1.001-0001 „Успех за теб“, финансиран от Програма „Образование“ 2021-2027, съфинансиран от Европейския съюз има право на допълнително трудово възнаграждение за изпълнение на задълженията си, определено въз основа на реално отчетени брой пакети за ученик с единичен разход за 1 ученик с издадено удостоверение за допълнително обучение по БЕЛ от 10 учебни часа/ 1 пакет – 57 лв., с включени осигуровки за сметка на работодателя отчетени чрез издадени удостоверения , но не повече от максималния брой пакети. 

/2/. Броят на отчетените пакети/удостоверения се отчита месечно с отчет за проведени обучения– брой пакети, който се приема от директора на училището. 

/3/. Допълнителното възнаграждение за отработени брой пакети/издадени удостоверения се изплаща месечно/тримесечно – въз основа на приетите месечни отчети.
Чл. 31 и. /1/. За изпълнение на дейностите по Национална програма „Заедно в изкуствата и в спорта“, модул 1 “Изкуства“ и модул 2 „Спорт“ на ръководителите на клубовете се изплаща допълнително трудово възнаграждение.

/2/ Допълнителното трудово възнаграждение по ал. 1 е с часова ставка в размер на 24,00 лв. за отработен учебен час, като в сумата се включват и осигуровките за работодател, но не повече от максималния брой часове, определени в програмата на клуба.
Чл. 32. При реализиране на финансови икономии със заповед на директора може да                  се определят и еднократни допълнителни трудови възнаграждения. Редът за разпределение на средствата се договарят със синдикалните организации в училището. 
Чл. 33. (1). В зависимост от постигнатите резултати от труда през учебната година на педагогическите  специалисти се изплаща  допълнително трудово възнаграждение, по ред и условия, определени в Наредба № 4 от 20. 04. 2017 г. за нормиране и заплащане на труда.
Чл. 34. / 1 /На целия персонал се изплащат ежемесечно  средства за СБКО, които са 3% от средства за работна заплата, включително дължимите осигурителни вноски за сметка на бюджетната организация, от начислените разходи за основни заплати на лицата, назначени на трудови правоотношения.  Средствата за СБКО се изплащат на база на отработените дни, които включват действително отработените дни и дните в платен отпуск. Не се включват дните в неплатен отпуск, отпуск за отглеждане на дете до 2 годишна възраст и отпуск поради временна неработоспособност.
 /2/. На педагогическите специалисти, членове на синдикалните организации се осигуряват средства за представително облекло в съответствие с Наредба № 14 /16.11.2016 г. за представително облекло на лицата от институциите в системата на предучилищното и училищното образование, в размер не по-малък от 450.00 лв.
/3/. На главния счетоводител, член на синдикалните и работодателските организации се осигуряват средства за представително облекло в съответствиес Наредба № 14 /16.11.2016 г. за представително облекло на лицата от институциите в системата на предучилищното и училищното образование, в размер не по-малък от 450 .00 лв.
/4/. За работниците и служителите, членове на синдикалните организации се осигуряват средства за безплатно работно облекло в съответствие с Наредбата за безплатното работно и униформено облекло, в размер не по- малък от 330,00 лева. 

Чл. 35. /1/. При вътрешно заместване по чл. 259 от КТ и т. 61 от Колективния трудов договор, когато работник или служител изпълнява длъжност или работа на отсъстващ работник или служител, той ползва правата за тази длъжност или работа, включително и трудовото възнаграждение, ако това е по-благоприятно за него. Ако той изпълнява през това време и своята работа или длъжност, има право и на допълнително възнаграждение не по-малко от 70 % от основната работна заплата за длъжността или работата на отсъстващия работник или служител. 

/1.а/ При вътрешно заместване на отсъстващ учител, размерът на трудовото възнаграждение на заместващия за всеки учебен час се определя съгласно размерите на лекторските часове в настоящите правила за работна заплата.
/2/. От правата по предходните алинеи не може да се ползва учител или служител, който по длъжност е заместник на отсъстващия.
/3/ . Заместването по ал. 1 и 1 а се извършва със съгласието на работодателя и работника или служителя, изразено в писмена форма. Липсата на писмена форма не е пречка работникът или служителят да получава възнаграждението за заместването.
Чл. 36. /1./ В рамките на средствата за работна заплата, със заповед на директора, могат да се определят допълнителни трудови възнаграждения по следните критерии: 

1. За организиране и провеждане на ДЗИ, ДИ по теория и практика, външно оценяване по следните критерии:

	№
	Общ брой ученици явили се на НВО, ДЗИ, ДКИ
	
	Размер на ДТВ в лв.

	1.
	до 20 ученици
	Председател на комисия

Заместник – председател

Член
	35
30
25


	2.
	от 21 до 50 ученици
	Председател на комисия

Заместник – председател

Член
	60
50
40

	3.
	от 51 до 100 ученици
	Председател на комисия

Заместник – председател

Член
	90
80
70


2. За активна работа в комисии по държавния план - прием на ученици и в комисии за разработване на проекти по оперативни и национални програми. Размерът на средствата за ДТВ и критериите се  определят съвместно със синдикалните организации в училище.
Чл. 36 а /1/ . Ред и условия за определяне и заплащане на педагогическите специалисти при валидиране на професионални знания, умения и компетентности.
/2/ Лицата, участващи в процеса на валидиране, както извършваните от тях дейности, се определят със заповед на директора, съгласно Наредба № 2 от 13.11.2014 г.

/3/ Заплащането на лицата, участващи в процеса на валидиране, става съгласно извършваните от тях дейности, описани подробно в разработената калкулация /план-сметка/, съгласно Глава пета „Финансиране на процедурите по валидиране“ от Наредба №2 от 13.11.2014 г.  

/4/ Заплащането на лицата по ал. 1 за извършените дейности по валидиране на професионални знания, умения и компетентности се определя със заповед на директора на училището.

/5/ Възнаграждението на лицата по ал. 1 за един действително отработен астрономически час е както следва:

а) за валидиране на знания, умения и компетентности за придобиване на III-та професионално квалификационна степен 12 лв./час;

б) за валидиране на знания, умения и компетентности за придобиване на II-ра професионално квалификационна степен 10 лв./час;

а) за валидиране на знания, умения и компетентности за придобиване на професионално квалификационна степен по част от професията  8 лв./час;

/6/ Заплащането на лицата по ал.1 става след представен и одобрен от директора отчет за извършените дейности. 
Чл. 36 б /1/. Ред и условия за определяне и заплащане на педагогическите специалисти при провеждане на професионално обучение /курсове/ на лица, навършили 16 години.

/2/ Лицата, участващи в процеса на провеждане на професионално обучение на лица, навършили 16 години, както и извършваните от тях дейности, се определят със заповед на директора.

/3/ Заплащането на лицата, участващи в провеждането на професионално обучение на лица, навършили 16 години, се извършва съгласно извършваните от тях дейности.

/4/ Лицата по ал. 2 има право на допълнително възнаграждение за изпълнение на задълженията си, определено въз основа на реално отработени часове с часова ставка от 3,38 лева за един учебен час.
/5/ Заплащането на лицата по ал.1 става след представен и одобрен от директора отчет за извършените дейности. 
ІV.  ЗАПЛАЩАНЕ НА ТРУДА                           

Чл. 37. Работната заплата се изплаща в месеца, за който  се начислява и през който е положен трудът.

Чл. 38. При липса на средства гарантирано се изплаща МРЗ за страната  и се договаря разсрочено плащане.

Чл. 39. При изчисляване на възнаграждението или обезщетението за платен отпуск да се спазват разпоредбите на чл. 177 от КТ .
Чл. 40. Изплащането на допълнителните възнаграждения с променлив характер /лекторски, извънреден труд и др./, да се изплаща до края на месеца, следващ този, през който са изработени.

Чл. 41. За изпълнение на граждански,обществени и други задължения – според договореностите в КТД  и чл. 177 от КТ .

Чл. 42. Средствата за имуществена отговорност се уреждат съгласно записите от глава  Х  на КТ.
V. ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Настоящите Вътрешни правила се договарят от директора и СО и се утвърждават от директора. Той ги свежда до знанието на всички работници и служители. 
§ 2. За допуснати нарушения на определените изисквания в настоящите Правила, виновните длъжностни лица носят дисциплинарна отговорност.

§ 3. Настъпилите изменения през текущата година в нормативните  документи се отразяват своевременно в настоящите  Вътрешни правила.
Приложение № 1 към чл. 30 б, ал. 1
Показатели за оценяване на резултатите

от труда на непедагогическия персонал

	№
	Показатели
	Точки

	1.
	Професионализъм
	20

	
	Изпълнение на нарежданията на директор и ЗД
	5

	
	Качествено изпълнение на поставените  задачи
	5

	
	Изпълнение на допълнителна работа, извън длъжностната характеристика
	5

	
	Участие в извънучилищни мероприятия
	5

	2.
	Спазване на трудовата дисциплина
	15

	
	Оперативно и ефективно разпределя и спазва графика на работното време и на планираните почивки.
	5

	
	Спазва правилника за дейността на училището, правилника за вътрешния трудов ред, другите вътрешни нормативни актове, както и техническите и технологични правила при изпълнение на трудовите задължения и поставените задачи.
	5

	
	Уплътняване на работното време с допълнителна работа

